Histori gojore me të moshuar nga Sanxhaku dhe me prejardhje nga Sanxhaku (Libër)

Histori gojore me të moshuar nga Sanxhaku dhe me prejardhje nga Sanxhaku = Usmena historija mještana sandzačkog porijekla ,  është libër i autorit  Ismet Azizi. Prishtinë, botues, OJQ Kosova për Sanxhakun, ProkultPress, 2024.324 f. ilustr,; 21 cm. ISBN 978-9951-834-67-4
Përmbajtja
Libri “Histori gojore me të moshuar nga Sanxhaku dhe me prejardhje nga Sanxhaku” përbën një studim të rëndësishëm dhe me vlerë për historiografinë shqiptare në përgjithësi dhe për historinë e shqiptarëve që vazhdojnë të jetojnë në territoret e Sanxhakut të Pazarit të Ri. Ky rajon, i njohur si Sanxhak i Pazarit të Ri, është themeluar si njësi administrative në kuadër të reformave dhe ndryshimeve administrative që ndodhën në Perandorinë Osmane gjatë shekullit XIX. Nëse analizohet në kontekstin e sotëm gjeografik, territoret e këtij Sanxhaku shtrihen në mes të Serbisë (pjesa jug-perëndimore), Malit të Zi (pjesa veri-lindore), dhe Kosovës (disa pjesë të viseve veriore).Studim i rëndësishëm për për historinë e shqiptarëve që vazhdojnë të jetojnë në territoret e Sanxhakut! /

Rajoni i Sanxhakut në shekullin XX ka pasur një histori të vështirë socio-ekonomike dhe politike. Ky rajon iu nënshtrua një politike të dhunës sistematike që e detyroi popullsinë të shpërngulej në një pjesë të madhe, ndërsa ata që mbetën në këto territore iu nënshtruan një politike të asimilimit etnik. Janë të pakët studiuesit që janë marrë thellësisht me këtë rajon dhe me vështirësitë që ka pasur popullata e Sanxhakut për mbijetesë në trojet e veta.

Autori Ismet Azizi ka arritur të përmbledhë një seri të gjerë të intervistave me familjarë të banorëve nga zona të ndryshme të këtij rajoni, disa prej të cilëve edhe që jetojnë jashtë vendit, me qëllim që të hedhë dritë mbi historinë e tyre, doket, zakonet, traditat e banorëve të kësaj zone. Edhe pse këta banor janë përballur me rrezikun e asimilimit, ata tregojnë me ëndje për të kaluarën e tyre historike dhe për doket, traditat e zakonet që i mbajnë ata si shqiptarë.
Libri, në thelb, arrin të përshkruajë një lloj udhëtimi në kohë të këtyre banorëve që merr tri drejtime:

Prejardhja e familjeve – që në të shumtën e rasteve ndërlidhet me territoret shqiptare si Plavë, Gucia, Rugova, dhe territore të tjera;
Vendosja në territoret e Sanxhakut të Novi Pazarit – që vjen si pasojë e idesë për të kërkuar ose për të hulumtuar mundësi më të mira të jetesës;
Shpërngulja nga Sanxhaku drejt Maqedonisë, Turqisë, etj. – që gjithashtu vjen si pasojë e kushteve ekonomike, sociale, por edhe politike me të cilat janë ballafaquar banorët e këtij territori.Histori gojore me të moshuar nga Sanxhaku dhe me prejardhje nga Sanxhaku!

Shih edhe
 Aqif Blyta: Kolosi i Pazarit të Ri
 Aćif ef. Hadžiahmetović-Bljuta: Velikan Sandžaka (libër)

Referenca

Kategoria:Libra
Kategoria:Sanxhaku i Pazarit të Ri